cyanic-selkie/wikianc huggingface dataset:
Jerome Ravetz
Biografi
Etter annen verdenskrig, gikk USA gjennom en periode med anti-kommunisme betegnet som mccarthyisme. Ravetz vokste opp i en venstreorientert familie, og selv om han aldri var medlem av det amerikanske kommunistpartiet ble han da kalt en medløper. Han reiste til England på et Fulbright-stipend, og returnerte for å fullføre studiene, giftet seg, og tok en jobb i 1955 da hans amerikanske pass ble inndradd. Det ble returnert i 1958 etter en avgjørelse av amerikansk høyesterett, og har fra 1962 besøkt USA mange ganger etter det. Han har besøkt Harvard-universitetet, Institute for Advanced Study, University of California, Santa Cruz, University of Texas at Dallas og Carnegie Mellon University.
Ravetz mottok en BA fra Swarthmore College i 1950 og en PhD i matematikk fra Trinity College, Cambridge University som en Fulbright-stipendiat i 1954. Han knyttet seg til Leeds University i 1957, hvor han underviste historie og vitenskapsfilosofi. I 1971 publiserte han sin innflytelsesrike bok Scientific Knowledge and Its Social Problems.
Ravetz er mest kjent som forfatter av bøker som stiller spørsmål ved usikkerhet og etikk i den sosiale utførelsen av vitenskap. Hans første bok var et tidlig forsøk på å skifte vitenskapsfilosofien fra epistemologi til sosial og etiske aspekt ved vitenskapen. Med Silvio Funtowicz skapte han senere NUSAP-notasjonssytemet for usikker informasjon og teorien postnormal vitenskap.
Fra 1977 til 1978 var han medlem av Genetic Manipulation Advisory Group. Han var medforfatter av Uncertainty and Quality in Science for Policy med Silvio Funtowicz i 1991 og skrev Cyberfutures: Culture and Politics on the Information Superhighway i 1996. Hans siste bok er A No-Nonsense Guide to Science.
For tiden er Ravetz en uavhengig og selvstendig næringsdrivende konsulent som arbeider i hovedsak med problemer rundt håndtering av usikkerhet i risikostyring og miljøspørsmål. Ravetz har en posiisjon som Associate Fellow ved Institute for Science, Innovation and Society ved University of Oxford. Dette instituttet var tidligere kjent som James Martin Institute for Science and Civilization.
Sitater
«Wherever there's a system, there's a racket to beat it.» – Jerome Ravetz (1971/1976)
Galoppridning
Galoppridning er en hestesport hvor hesten løper i galopp. I motsetning til travsport, der hesten kontrolleres av en kusk i en vogn bak hesten, blir hester i andre hestesporter kontrollert av en rytter – i galoppridning kalles denne oftest en jockey.
Et galoppløp foregår ved at hester skal løpe en bestemt distanse, enten med eller uten hindringer. Banen er oftest oval, og runden måler vanligvis 1000 eller 1200 meter. Med unntak for mindre treningsanlegg uten offisielle konkurranser, finnes det i Norge bare en galoppbane, Øvrevoll i Bærum. Løp på Øvrevoll går uten hindre.
Galoppløp med hindre kalles gjerne hinderløp på norsk, eller man bruker den engelske benevnelsen steeplechase. De mest alminnelige hindringer på slike baner er hekker, fysiske hekker av trær som for eksempel gran, einer eller tuja. Høyden varierer fra bane til bane, de høyeste hindrene kan være høyere enn manken på hesten selv. I tillegg kommer vanngraver på mange baner, utgravde og vannfylte grøfter på tvers av banen. Disse varierer i dybde, opptil to fot, oftest mindre.
Referanser
Laukkaurheilu
Befolkningstetthet
Befolkningstetthet er et geografisk og et demografisk uttrykk. Den kan vise graden av urbanitet i et område. Måles vanligvis i antall innbyggere per km² landareal. Man kan altså regne ut befolkningstetthet ved å ta antall innbyggere i et område og dele det på landarealet de bor på.
For Norges del er oppgaven med å holde orden på dette lagt til Statistisk sentralbyrå.
Xueting Yang
Xueting Yang (født 1988 i Kaifeng) er en kinesisk tegneserieskaper og illustratør bosatt i Oslo.
Pic de la Portelleta
Pic de la Portelleta også kalt Tossa Plana de Lles er et fjell i kommunen Escaldes-Engordany i det sørlige Andorra, nær grensen til Catalonia i Spania. Navnet Pic de la Portelleta benyttes på andorransk side, mens fjellet kalles Tossa Plana de Lles på katalansk side. Det har en høyde på 2905 meter og er blant de høyeste fjellene i Andorra.
A Nightmare on Elm Street 4: The Dream Master
A Nightmare on Elm Street 4: The Dream Master er en amerikansk skrekkfilm fra 1988 og den fjerde filmen i A Nightmare On Elm Street-serien. Filmen ble regissert av Renny Harlin. Hovedrollene spilles av Robert Englund, Lisa Wilcox og Danny Hassel. Dette er oppfølgeren til A Nightmare on Elm Street 3: Dream Warriors, og den blir etterfulgt av A Nightmare on Elm Street 5: The Dream Child. Filmen ble sluppet på amerikanske kinoer den 19. august 1988.
Sammendrag
Kristen (Tuesday Knight), Joey (Rodney Eastman) og Kincaid (Ken Sagoes) blir løslatt fra Westin Hills Asyl og begynner på high school. Kristen har også fått noen nye venner: Alice Johnson (Lisa Wilcox), en ung dagdrømmer, Sheila Kopecky (Toy Newkirk), som har astma, og Debbie Stevens (Brooke Theiss), en jente som hater insekter. Kristen har også fått en kjæreste, Rick (Andras Jones), en kampsport-entusiast som også er broren til Alice. Kristen begynner å ane at Freddy Krueger ikke er død likevel, men Kincaid og Joey blir irritert på henne når hun trekker dem inn i en drøm om Freddys gamle hus, men de sier at Freddy ikke vil komme tilbake. Kincaids hund, Jason, biter plutselig Kristen, og alle sammen våkner, og hundens bitt er fremdeles synlig i den virkelige verden, men guttene tror fremdeles at Freddy ikke er tilbake.
Neste kveld våkner Kincaid opp på stedet hvor Freddy ble begravet i forrige film, og hun blir vitne til at Freddy kommer til live. Freddy følger etter Kincaid og knivstikker ham i magen, og Kincaid dør av skadene. I mellomtiden sovner Joey på vannsengen sin, og Freddy dukker opp. Joey drukner i vannsengen og blir oppdaget av sin mor dagen etter. Neste dag blir Kristen ved et uhell slått bevisstløs når hun får panikk etter å ha funnet ut hva som har skjedd med Joey og Kincaid. Som bevisstløs har Kristen et møte med Freddy før hun blir vekket av helsesøster i siste øyeblikk. Hun forteller Rick, Alice og Dan Jordan, en venn av Rick som Alice er forelsket i, om Freddy Krueger, og Alice husker et gammel barnerim som er en nøkkelen til å kontrollere drømmene sine.
Kristens mor, Elaine, gir henne sovepiller uten at Kristen er klar over det, og hun sovner. I en drøm sitter hun på en strand og snakker med en liten jente som bygger sandslott. Freddy dukker opp fra under sanden. Kristen prøver å løpe sin vei, men hun havner i kvikksand som hun desperat prøver å komme seg ut av. Freddy dukker opp igjen og skyver henne under kvikksanden. Kristen prøver å få kontroll over drømmen, men Freddy forhindrer dette. Freddy tvinger Kristen å få Alice inn i drømmen, og dette åpner muligheten for ham til å skade andre barn som ikke er fra Elm Street.
Freddy kaster deretter Kristen i en stor oljepanne hvor hun blir brent levende mens Alice ser på. Før hun døde sender Kristen kreftene sine til Alice, men disse passerer gjennom Freddy først. Når Alice våkner, går hun og Rick til Kristens hus og finner henne død. Neste dag sovner Alice i klasserommet, og hun trekker ved et uhell Sheila inn i drømmen, hvor hun blir et lett offer for Freddy. Men bevisene peker mot et astma-anfall fordi Freddy suger ut alt oksygenet fra lungene hennes i marerittet. Rick begynner å tro på det Alice forteller om Freddy Krueger, men dagen etter, når han sovner, har han en kampsport-inspirert drøm. Han slåss mot Freddy, men blir drept. Alice får vite at ved hvert dødsfall blir enkelte aspekter fra vennenes personligheter og krefter overført til henne, samtidig som Freddy får kontroll over sjelene deres. Alice, Dan og Debbie planlegger et angrep på Freddy, men moren hennes holder Alice inne, og hun sovner.
Freddy dukker opp igjen og følger etter henne. Alice og Dan blir fanget i samme mareritt og opplever de samme hendelsene igjen og igjen. Dette gir Freddy tid til å kvitte seg med Debbie. Alice prøver å kjøre over Freddy med Dan sin lastebil, men hun treffer et tre i virkeligheten, og Dan er sendt til legevakten. Dan får bedøvelse og sovner, og han blir angrepet av Krueger. Alice, som også sover, finner Dan i drømme-verden, og de prøver å flykte sammen. Men Freddy skader Dan, og disse skadene blir synlige også i den virkelige verden, så legene vekker ham fra narkose. Alice blir dermed etterlatt alene. Hun prøver å slåss, men Freddy får snart overtaket på grunn av hans erfaring og udødelighet. Alice klarer å få med seg alle sjelene som Freddy har samlet, til et opprør, og Freddy blir bokstavelig talt revet fra hverandre. Nå er klærne til Freddy bare et tomt skall, og de faller livløst ned på gulvet. Alice står seirende igjen. En stund senere er Dan og Alice på et stevnemøte. Når de nærmer seg en fontene, tror Alice at hun ser Freddy sitt speilbilde i vannet, men dette forsvinnet når Dan kaster en mynt ut i vannet. Deretter går de sin vei sammen.
Oostkamp
Oostkamp er en kommune i den belgiske provinsen Vest-Flandern.
NR
NR, Nr, nR og nr kan bety:
Aserbajdsjan under EM i friidrett 2012
Aserbajdsjan deltok med fire utøvere under EM i friidrett 2012 som ble arrangert 27. juni–1. juli 2012 i Helsingfors. Aserbajdsjan tok ingen medaljer under mesterskapet.
The Open Championship 1900
The Open Championship 1900 ble arrangert på St. Andrews Links i St. Andrews, Fife i Skottland i 1900.
Michael Joseph Keyes
Michael Joseph Keyes, S.M. (født 28. februar 1876 i Dingle i County Kerry i Irland; død 31. juli 1959 i Washington, D.C. i USA) var en irsk-amerikansk katolsk prelat og biskop av Savannah i Georgia i USA.
Bakgrunn
Keyes immigrerte til USA i 1896, og underviste ved All Hallows College i Salt Lake City i Utah.
Prest
Michael Joseph Keyes trådte inn i maristfedrenes kongregasjon, og ble presteviet den 21. juni 1907 av biskop Alfred Allen Paul Curtis.
Biskop av Savannah
Pave Pius XI utnevnte ham den 27. juni 1922 til biskop av Savannah. Han ble bispeviet av erkebiskopen av Baltimore, Michael Joseph Curley, den 18. oktober samme år; medkonsekratorer var biskopen av Richmond, Denis Joseph O'Connell, og biskopen av Saint Augustine, Patrick Joseph Barry.
Keyes dtøttet opp og lekfolksapostolater og overstyrte Catholic Laymen's Association of Georgias virke. Hans konservative finanspolitikk stabiliserte bispedømmet slik at hans etterfølger kom til et bispedømme med en betydelig finansreserve.
På grunn av hans svekkede helse innvilget pave Pius XI den 23. september 1935 hans førtidige tilbaketreden.
Hans helse stabiliserte seg, og han underviste så i moralteologi ved maristenes college i Washington, D.C. i over tyve år.
Episkopalgenealogi
Hans episkopalgenealogi er:
Matt Bomer
Matthew Staton Bomer (født 11. oktober 1977) er en amerikansk skuespiller. Bomer er mest kjent for sin rolle i White Collar, som hadde premiere i 2009. Han debuterte på TV-skjermen i 2001 med såpeoperaen Guiding Light, men han ble først virkelig lagt merke til da han spilte «Bryce Larkin» i NBC-serien Chuck. Han har også spilt mindre roller i filmer som Flightplan og In Time, samt roller i TV-serier som Chuck og White Collar.
Barndom
Matt Bomer ble født i Spring i Texas som sønn av John og Sissi Bomer. Han har to søsken. Bomer gikk på videregående skole i Spring sammen med Lee Pace, som også er skuespiller. I 2001 ble Bomer uteksaminert fra Carnegie Mellon University med en bachelorgrad.
Privatliv
Bomer er gift med utgiveren Simon Halls. De har 3 sønner sammen via surrogati. I 2012 offentliggjorde Bomer at han var homofil mens han holdt en takketale etter å ha vunnet en pris under Steve Chase Humanitarian Awards.
Itapipoca
Itapipoca er en kommune i delstaten Ceará i nordøstregionen av Brasil.
Halla
Halla er et kvinnenavn dannet av norrøne hallr, «steinhelle».
Walled Lake
Walled Lake er en by i Oakland County i den amerikanske delstaten Michigan. Byens navn er sagt å ha blitt gitt av den første bosetteren, Walkter Hewitt, i 1825. Da han kom til stedet la han merke til en steinmur langs den vestre delen av sjøen, muligens bygd av tidligere Potawatomistammer.
Walled Lake grenser til Novi i sør, Wolverine Lake i nord og Commerce Township i øst og vest.
Khrystyna Stuj
Khrystyna Petrivna Stuj, ukrainsk Христина Петрівна Стуй (født 3. februar 1988) er en ukrainsk friidrettsutøver, som spesialiserer seg i sprintløp. Hun representerte landet sitt under Sommer-OL 2012 i London, der hun tok bronse på 100 meter stafett.
Nemaglossa
Nemaglossa er en slekt av løpebiller om bare omfatter én kjent art.
Levevis
Mange av markløperne er generalister som kan finnes i mange ulike miljøer, først og fremst på bakken.
Utbredelse
Arten er utbredt i Chile.
Kongshaug Musikkgymnas
Kongshaug Musikkgymnas er en kristen videregående friskole og internatskole for musikk. Den befinner seg på Lepsøy i Bjørnafjorden kommune i Midthordland, ca. 36 km sør for Bergen sentrum, og er drevet av Norsk Luthersk Misjonssamband. Skolen var tidligere folkehøgskole, men ble i 1999 videregående skole. Skolen har elever fra hele landet.
Skolen tilbyr et treårig utdanningstilbud innen musikk, etter endt utdanning har elevene fått generell studiekompetanse.
Itapiúna
Itapiúna er en kommune i delstaten Ceará i nordøstregionen av Brasil.
Schillonie Calvert
Schillonie Calvert (født 27. juli 1988) er en jamaicansk friidrettsutøver, som spesialiserer seg i sprintløp. Hun representerte landet sitt under Sommer-OL 2012 i London, der hun tok sølv på 100 meter stafett.
Pic de l’Estanyó
Pic de l'Estanyó er et fjell i Pyreneene i kommunen Ordino i Andorra. Det har en høyde på 2925 meter og er Andorras nest høyeste fjelltopp. På hver side av fjellet renner elvene Valira del Nord og Valira d'Orient.
Mayerling
Mayerling er en episode av den amerikanske antologiserien Producers' Showcase. Den ble sendt på TV-kanalen NBC 4. februar 1957 og ble utgitt som en kinofilm på utvalgte kinoer i Europa. TV-episoden handler om Mayerlingdramaet i 1889.
Filmen ble produsert og regissert av Anatole Litvak. Litvak hadde tidligere regissert en fransk versjon, Mayerling (1936), som hadde gjort ham populær i Hollywood. Audrey Hepburn, Mel Ferrer, Raymond Massey, Diana Wynyard, Basil Sydney, Judith Evelyn, Isobel Elsom, Lorne Greene, Nancy Marchand, David Opatoshu, Suzy Parker, Nehemiah Persoff, Pippa Scott, Monique van Vooren og Lilia Skala har roller i filmen.
Handling
Mayerling er basert på virkelige hendelser om kjærlighetsforholdet mellom Maria von Vetsera (Audrey Hepburn) og Rudolf av Østerrike (Mel Ferrer). De døde under mystiske omstendingheter 30. januar 1889 i en jakthytte i Niederösterreich.
Produksjon
Filmen ble hovedsakelig spilt inn live, med unntak av noen bakgrunnsscener som ble spilt inn i Wien.
Anmeldelser
Jack Gould fra The New York Times skrev at «en mer blek og elementær versjon av Mayerling er vanskelig å se for seg».
Fritt Helsevalg
Fritt helsevalg (FHV) er en uavhengig medlemsorganisasjon som jobber for en bedret folkehelse gjennom retten til fritt valg i helsespørsmål. De jobber for at forbrukere skal ha størst mulig rett og mulighet til å fritt kunne velge behandlingsform, samt at de kjemper for størst mulig tilgang til alternative behandlingsformer.
Historie
Organisasjonen ble stiftet 28. oktober 1996, som en videreføring av Aksjon Fritt Helsemarked (stiftet 1994). Et hovedformål med organisasjonen var å motarbeide innføringen av EUs kosttilskuddsdirektiv og norsk lovverk som sier at virksom medisin skal selges fra apotek. Organisasjonen jobber også for mest mulig valgmuligheter ved valg av behandler og behandlingsform ved sykdom, arbeider for at trygderefusjon og offentlig støtte skal være mer universelt og ikke forbeholdes skolemedisinen. Organisasjonen ønsker å være en brobygger mellom skolemedisin og alternativ/komplementar medisin.
I 2009 sto Fritt Helsevalg bak aksjonen mot svineinfluensavaksinen sammen med blant andre Kjetil Dreyer. På organisasjonens nettsider har det opp gjennom årene blitt markedsført flere alternative behandlingsformer. Noen av disse er anerkjente og i utbredt bruk. Andre av disse har norske myndigheter karakterisert som helseskadelige. Fritt Helsevalg sitt standpunkt (per 2015) er å være nøytral med hensyn til behandlingsmetoder, det vil si å ikke ha noen egen oppfatning om behandlingers virkninger, men ha fokus på enkeltmenneskets rett til selv å kunne velge sin behandlingsform.
Organisasjonen har frontet konspirasjonsteorier om at det som på himmelen observeres som kondensstriper fra fly i virkeligheten er systematisk forgiftning av befolkningen ved at flyene slipper ut dødelig gass, såkalte chemtrails.
Fritt Helsevalg er tilknyttet Alliance for Natural Health og er medlem i National Health Federation siden 2006.
Brobyggerprisen
Siden 2004 har Fritt Helsevalg tildelt Brobyggerprisen hvert år. Gjennom denne prisen ønsker organisasjonen å anerkjenne helsepersonell som har arbeidet for å integrere alternative behandlingsformer.
Jordmorteamet som vant prisen i 2016 ble avviklet samme år etter at den ene av de to jordmødrene fikk innskrenket sin autorisasjon og fordi Helsedirektoratet ikke ville gi støtte til hjemmefødsler. Geir Flatabø fikk sin autorisasjon som lege innskrenket samme år som han mottok prisen.
Merete Skavlan
Merete Grete Bartholdy Skavlan (født 25. juli 1920 i Kristiania, død 2. november 2018 ) var en norsk skuespiller og teaterregissør. Hun var datter av avisredaktør og teatersjef Einar Skavlan og musikkpedagog Margrethe Bartholdy.
Biografi
Merete Skavlan var involvert i motstandarbeid under den andre verdenskrig. Parallelt tok hun timer i skuespillerteknikk blant annet hos Agnes Mowinckel og Hans Jacob Nilsen. Hun sluttet seg til den uoffisielle Stanislavskij gruppen i 1943. Medlemmer av denne gruppa grunnla Studioteatret. Hun hadde sin debut i Studiteatrets åpningsforestilling i 1945, i en Thornton Wilders skuespill Den lange julemiddagen (The Long Christmas Dinner). Hun fortsatte ved Studioteatret til 1950.
En rolle Skavlan hadde i en av Studioteatrets store suksesser, Arthur Millers Alle mine sønner, ble også hennes debutrolle i Radioteatret i 1948. Hun spilte i nesten 50 hørespillproduksjoner, og hadde blant annet hovedrollene i Tessi kan vente (Solveig von Schoultz, 1956), Eskapade (Finn Havrevold, 1960) og Historien om en liten historie (Torborg Nedreaas, 1963).
Skavlan spilte på Det norske teatret fra 1950 til 1952, på Folketeatret fra 1952 til 1959 og på Oslo Nye Teater fra 1959 til 1967. I 1960-årene medvirket hun også i flere av Fjernsynsteatrets produksjoner, blant annet som Angustias i en oppsetning av Federico García Lorcas Bernarda Albas hus, og som fru Smith i Eugene Ionescos Den skallete sangerinnen.
Skavlans regidebut var i TV-serien Den røde pimpernell, basert på en bok av Emma von Oszky i 1968. Forut for dette hadde hun gått et regikurs på Statens Teaterhøgskole under ledelse av Gerhard Knoop. Skavlans debut som sceneinstruktør var i en oppsetning av Bill Naughtons skuespill Vår og portvin på Det Norske Teatret i 1969. Som sceneinstruktør har hun stått for oppsetninger på Riksteatret, Nationaltheatret, Det norske teatret og Fjernsynsteatret.
Skavlan var også regissør for Radioteatret, blant annet for serien Jane Eyre (1975, syv deler), Ernst Orvils Balanse (1977), Elisabeth Thams' Og det ble lys (1978), Egil Haxthows Den store Charlotte (1979) og Kirsti Brun Texmos Som skip i natten (1990)). I tillegg satte hun opp barne- og ungdomsskuespill.
St. James’s Park undergrunnsstasjon
St James's Park undergrunnsstasjon er en stasjon i Londons undergrunnsbane, ved St. James's Park i City of Westminster, London. Stasjonen betjener linjene Circle og District, og ligger i kollektivsone 1.
Merete Skavlan
Biografi
Hun underviste også ved Statens Teaterhøgskole.
St. James’s Park undergrunnsstasjon
Over stasjonen ligger hovedkvarteret til London Underground, som nå er en del av Transport for London, samt et kjøpesenter. Det britiske innenriksdepartementet ligger også i nærheten av stasjonen.
Merete Skavlan
Biografi
I årene 1984–1990 var Skavlan ansatt i Norsk rikskringkasting som sjef for Radioteatret. I 1985 sto hun bak lanseringen av Radioteatrets Blå fugl-statuett.
Moss og Rygge Golfklubb
Moss & Rygge Golfklubb ble stiftet i 1991 og bruker Evje golfpark som sin golfbane.
Klubben arrangerte Challenge Tour-turneringen Norwegian Challenge i 2008 og er hjemmeklubben til Marianne Skarpnord.
Merete Skavlan
Biografi
Hun døde den 2. november 2018, 98 år gammel.
Familie
Fra 1946 til 1978 var hun samboer med skuespilleren Per Sunderland, og hadde én datter med ham.
Jennifer Jones
Jennifer Jones (født Phylis Lee Isley 2. mars 1919, død 17. desember 2009 ) var en amerikansk skuespillerinne. Hun vant Oscar og Golden Globe for rollen som Bernadette Soubirous i filmen Sangen om Bernadette (1943). Jones har fått en stjerne på Hollywood Walk of Fame.
Korsveien (roman)
Korsveien er en roman av Elsa Dickman og er den første boken som forteller hvordan det var å være jøde i Norge under krigen, den første romanen skrevet av en norsk-jødisk forfatter og den første norske romanen om forfølgelsen av jødene i Norge. I tillegg er det den første boken som fra et kvinnelig perspektiv forteller om hvordan det oppleves å være jøde i Norge under krigen. Stilmessig har romanen kjennetegn fra triviallitteraturen, og sjangermessig likner den ungpikeromanen.
Handlingen
Korsveien handler om tjuetre år gamle Sissel Ullmann og hennes familie. Handlingen foregår Oslo, Tønsberg og enkelte andre steder på Østlandet, samt i Sverige. Fortellerstemmen formidler gjennom et tredjepersonsperspektiv og har tilgang til Sissels tanker og følelser. Sissel holder synspunktet i romanen og alle personkarakteristikker, tidvis med unntak av Sissels egen, er gjort gjennom Sissels synspunkt. Korsveiens struktur er bygget opp av to tidsplan, hvorav den ene består av Sissels nåtid. Her lever hun i det okkuperte Norge og vi følger hennes historie fra det okkuperte Norge kort tid før arrestasjonen av de mannlige jødene i oktober 1942, og frem til hennes flukt på ski noen måneder senere. Den andre dimensjonen består av tilbakeblikk og erindringer. Gjennom disse blir vi kjent med Sissel, og hennes familie og venner. Erindringene gir oss også innsikt i hennes tidligere kjærlighetsforhold.
I kapittel 1 - 7 blir vi kjent med Sissels familie og nærmeste venner. Bokas første vendepunkt kommer i kapittel 7 når Sissels far og brødre blir arrestert og i kapittel 19 kommer bokens andre vendepunkt hvor alle kvinner og barn blir arrestert. Det tredje vendepunktet i boka kommer i kapittel 33, hvor Sissel blir reddet av motstandsmenn.
Korsveien er preget av Sissels erindringer. Disse handler om: morens død (kapittel 7), en forløsende tur Sissel gikk i ungdommen (kapittel 13), Sissels tidligere stuepike Marichen (kapittel 15), Sissels første kjærlighet som ikke ble besvart (kapittel 22), Sissels tidligere kjæreste Arne, og forholdet mellom Sissel og moren (kapittel 23 – 24), Sissel og morens forhold, samt litt om den tidligere kjæresten Poul som var jødisk og svært populær hos Sissels mor og Sissels tante Sara (kapittel 24), Sissels jødiske oppvekst, kristne lærerinne og konflikten mellom de to religiøse synspunkter og kulturer (kapittel 25), en lengere erindring om forholdet mellom Poul og Sissel (kapittel 27), Sissels tidligere kjæreste Steinar (kapittel 28), Sissels tidligere kjæreste Øyvind (kapittel 29), 9. april og okkupasjonen (kapittel 30), 17.mai feiring under okkupasjonen (kapittel 31), og da Sissel ble arrestert av okkupasjonsmakten på kongens fødselsdag fordi hun bar blomster (kapittel 36).
I kapittel 43 drar Sissel og Ivar av gårde med toget. De hopper av toget på en ukjent stasjon, og får låne ski av Ivars bekjent et lite stykke unna stasjonen. Herfra følger en lang og strevsom skitur over vidda og grensen til Sverige. Spenningen når et høydepunkt når Sissel og Ivar ser to skikkelser foran seg på vidda. Det viser seg at dette er motstandsfolk som loser mennesker over grensen, og spenningen flater ut. I kapittel 44 når Sissel friheten, mens Ivar må snu og gå tilbake. Avslutningen på boka er åpen, men det er også tydelig at Sissel og Ivars forhold ikke vil gjenopptas etter krigen.
Utgivelsen i Norge
Korsveien ble i Norge utgitt på Aschehoug. Forlagets innsalgstekst av romanen var blant annet "handlingen er hentet fra jødeforfølgelsene her hjemme i 1942" og "forfatterinnen tar også stilling til dagens strid om hvordan den overvunne fiende skal behandles".
Romanen fikk gjennomgående negative omtaler i norsk presse. Historikere har i ettertid stilt seg kritiske til innsalgsteksten og den mottakelsen romanen fikk i Norge. Etter andre verdenskrig, så var motstandskampen med fremhevelse av motstandsmennene dominerende i den offisielle versjonen av historien. Det er lett å se at romanen Korsveien ikke passet inn i hvordan norsk presse feiret heltene fra krigen.
Romanen Korsveien som et tidsvitne
Flere historikere har påpekt at det er underlig at Korsveien ikke er nevnt i litteraturhistorien. Etter krigen ble et stort antall bøker om jøder eller jødiske emner utgitt i Norge, men det overveiende flertallet av dem var oversettelser. Oskar Mendelsohn nevner Korsveien i sitt hovedverk med en enkel setning, og sikrer med det at litteraturhistorikere får kjennskap til romanens eksistens. Tore Pryser trekker frem romanen som et mulig bevis for formildende omstendigheter til en av de dømte i landssvikoppgjøret. Bjarte Bruland bruker Korsveien som referanse for kvinnenes meldeplikt i boken om holocaust i Norge, og han bruker også tittelen "Korsveien" som overskrift for sitt kapittel som omhandler jødene som valgte og klarte å flykte.
I 2020 ble rasisme på nytt et samfunnsaktuelt tema i Europa og USA etter at George Floyd ble drept av politiet i Minneapolis og bevegelsen Black Lives Matter, og i en Masteroppgave våren 2022 blir romanen Korsveien brukt som grunnlag for en analyse med dette bakteppet. Analysen er en sammenligning mellom boka til Sumaya Jirde Ali Ikkje ver redd sånne som meg (Samlaget, 2020), og konklusjonen er blant annet at Korsveien er godt egnet for bruk i undervisning.
"Demokrati og medborgerskap er lærerplanfestet som en essensiell del av elevers verdigrunnlag (Kunnskapsdepartementet, 2017, s. 14). Gjennom bevisstgjøring omkring ulike former for rasisme, diskriminering, og begrepet passering, kan elevene få kjennskap til de samfunnsproblemene vi står overfor i Norge i dag. Et arbeid med slik litteratur kan være fornuftig i diskusjoner omkring medborgerskap, og gi majoriserte norske elever et innblikk i problematikken rundt «in-betweenness» og hybriditet. Det kan også gi minoritetselever en økt følelse av inkludering i fellesskapet, og ikke minst tilgang på en litteratur de kanskje kan kjenne seg igjen i. Her er det spesielt viktig å ikke gå i fella av å skille mellom de majoriserte norske elevene som «oss», og minoritetselevene som «de andre».
Romanen Korsveien fungerer som et vindu inn i en ung jødisk kvinnes hverdag og liv, og kan bidra til forståelse av hva det vil si å representere en minoritet i Norge i dag.
Korsveien er også et tidsvitne om de jødene som unnslapp deportasjon fordi de var ansett som syke og innlagt på sykehus, og romanen er nokså alene i sin sjanger når det gjelder bøker om dette temaet.
Grasskaret
Grasskaret (1–15, 2–38) er ei gate ved Moldemarka i Molde kommune. Gata en del av bydelen Nordbyen, og ble anlagt mellom 1994 og 1995. Gata består av omtrent 36 hus og har en lekeplass og en fotballbane.
Jean-Jacques Sempé
Jean-Jacques Sempé, kjent under signaturen Sempé, (født 17. august 1932 i Bordeaux, død 11. august 2022) var en fransk vitsetegner. Han er kjent for sine uttrykksfulle, underfundige og stundom lyriske vitsetegninger, ofte av små hverdagsmennesker, utført i en karakteristisk luftig pennestrek eller lett akvarell.
Sempé utga flere tegnede album og bidro i en rekke internasjonale magasiner, blant annet The New Yorker i USA. Sitt første album kalte han Rien n'est Simple («Ingenting er enkelt»). Sammen med Asterix-forfatteren René Goscinny lagde han fra 1956 til 1964 flere humoristiske barnebøker i serien Le petit Nicolas («Vesle Nils»).
Plimpton 322
Plimpton 322 er en leirtavle fra Babylonia og inneholder et eksempel på babylonsk matematikk. Tavlen er 13 cm bred, 9 cm høy og 2 cm tykk, og har nummereringen 322 i G.A. Plimpton Collection i Columbia University. Den er oppkalt etter New York skribenten George Arthur Plimpton som omkring 1922 kjøpte den av en selger av arkeologiske artefakter, Edgar James Banks, og deretter skjenket den til Columbia University på midten av 1930-tallet sammen med resten av sin samling. Banks hevdet at tavlen stammet fra Senkereh, et sted i det sørlige Irak som tilsvarer den gamle byen Larsa.
Tavlen er skrevet i perioden 1822-1784 f.Kr. og består av fire kolonner og 15 rekker med tall i kileskrift fra denne perioden. Den lister opp det som i dag blir kalt pytagoreiske tripler. Dette er heltall a, b og c som har sammenhengen
Dette svarer geometrisk til det som nå er kjent som Pytagoras’ læresetning. Tavlen viser derfor også at denne sammenhengen var kjent lenge før Pytagoras.
Orgel
Orgel er en fellesbetegnelse for flere musikkinstrumenter.
Orgelet er et av de eldste instrumentene vi kjenner til i dag. I den vestlige verden er orgelet vanlig som instrument i kirker og katedraler. Orientalske kirker har som regel ikke orgler, med unntak av enkelte emigrantkirker i USA; årsaken er en oppfatning om at kun den menneskelige stemmen skal skape kirkemusikken.
Ulike typer
Lydkilden i et pipeorgel er piper av tre eller metall. Pipeorgelet blir gjerne kalt kirkeorgel, fordi det oftest finnes i kirker, men det blir også brukt i enkelte synagoger og i verdslige bygg (for eksempel konserthus og kinoer. Ktesibios (Alexandria rundt 250 f. kr) regnes som pipeorgelets oppfinner.
Pipeorgelet spilles på tangenter, men lyden produseres ved at det åpnes for luft som kommer ut av pipene.
Et trøorgel (også kalt harmonium) har ikke piper, men frie tunger som i et trekkspill. Trøorgelet var spesielt vanlig i bedehus og skoler før pianoet overtok på 1960-tallet.
Hammondorgelet ble opprinnelig utviklet som en erstatning for pipeorgelet, men er i dag mest brukt i populærmusikken.
Digitale orgel (som Hauptwerk), benytter samplingsteknikk der pipelyden er tatt opp og gjengitt via lydkabinetter. Noen kirker velger disse som hovedorgel; mest av økonomiske grunner, men også fordi dette gir et instrument med flere muligheter. Disse instrumentene har kortere levetid enn pipeorgel og regnes vanligvis ikke som fullverdige instrumenter.
I overført betydning
Under andre verdenskrig kalte tyske soldater den sovjetiske rakettutskytingsbilen Katyusha for stalinorgel.
Robert Hawkes
Robert «Bob» Murray Hawkes (født 18. oktober 1880 i Breachwood Green i Hertfordshire, død 12. september 1945 i Luton) var en engelsk fotballspiller som deltok i de olympiske lekene i 1908 i London.
Hawkes var med på det britiske fotballandslaget som ble olympiske mestere under OL 1908 i London. De beseiret Danmark med 2-0 finalen.
Luis Orlando Repetto Málaga
Karriere
Han studerte ved Leoncio Prado militærakademi. Han ble direktør for Det nasjonale kulturinstitutt og l Museo de Artes y Tradiciones Populares under Instituto Riva-Agüero frem til 2018. Han var også visepresident for den peruanske komite innen International Council of Museums ICOM-Peru og direktør for Centrum Católica-museet i Pontificia Universidad Católica del Perú.
Flere år var han vert for Noches de sábado, sammen Melanie Pérez Cartier, på Radio Programas del Perú. På fjernsyn var han vert for kulturprogrammene Museos puertas abiertas og Museos sin límites på TV Perú.
Død
Repetto døde i Lima den 9. juni 2020, i en alder av 66 år, av covid-19.
Viborg amt
Viborg amt var et amt i vestlige Danmark, på den sentral-nordlige delen av halvøya Jylland.
Kommuner
Danmark var frem til 1. januar 2007 inndelt i seksten amter. Disse ble erstattet av fem regioner.
Salomon Gessner
Salomon Gessner (født 1. april 1730 i Zürich, død 2. mars 1788 samme sted) var en sveitsisk idylldikter, maler og grafiker. Han grunnla Neue Zürcher Zeitung.
Pic de la Serrera
Pic de la Serrera er et fjell på 2,913 meters høyde i Pyreneene på grensen mellom Andorra og Frankrike. Toppen ligger i kommunen Ordino. Pic de la Serrera er blant seks fjell på over 2900 meters høyde i Andorra.
Hutubi
Hutubi (kinesisk: 呼图壁县 ; pinyin: Hūtúbì Xiàn; uigur : قۇتۇبى ناھىيىسى / Kutubi Nahiyisi) er et fylke i det autonome prefekturet Changji i den autonome region Xinjiang i Folkerepublikken Kina. I 1999 hadde det et folketall på 199,439.
Samferdsel
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
West Acton undergrunnsstasjon
West Acton undergrunnsstasjon er en stasjon i Londons undergrunnsbane, ved Acton. Den betjener Ealing Broadway-grenen av Central-linjen, og ligger i kollektivsone 3.
Zhang (Dingxi)
Zhang (kinesisk: 漳县; pinyin: Zhāng Xiàn) er et fylke i byprefekturet Dingxi i provinsen Gansu i Folkerepublikken Kina.
I 1999 var folketallet på 186,110 innbyggere.
Neue Zürcher Zeitung
Neue Zürcher Zeitung (NZZ) er en sveitsisk dagsavis og et medieforetak. Avisen ble utgitt fra 12. januar 1780 av Salomon Gessner under navnet Zürcher Zeitung. Siden 1821 har avisen utkommet under dagens navn. I 1868 ble avisen aksjeselskap.
NZZ er ved siden av aviser som Wiener Zeitung fra 1703 og Hildesheimer Allgemeine Zeitung fra 1705 en av de eldste tyskspråklige aviser som fremdeles utkommer.
Avisen har et dagsopplag på ca. 160 000. Den internasjonale utgaven leses i mange andre land. Den regnes som en utpreget kvalitetsavis, og mange mediekritikere beskriver den som en av de beste tyskspråklige aviser, og sogar som en av de beste aviser i verden overhodet. Særlig anerkjent er dens internasjonale næringslivsdekning, som har sammenheng med et godt utbygget korrespondentnett over hele verden.
Itarema
Itarema er en kommune i delstaten Ceará i nordøstregionen av Brasil.
Neue Zürcher Zeitung
Politisk regnes avisen som liberal-borgerlig. Avisens konservative stil har imidlertid gitt den oppnavnet «den gamle tanten» i enkelte kretser.
Til 1869 utkom avisen daglig, deretter utkom den til 1894 to ganger daglig, og frem til 1969 utkom den sogar tre ganger daglig. Dette ble så redusert til to daglige utgaver, og fra 1974 igjen til én gang daglig.
Kristiansand lufthavn, Kjevik
Kristiansand lufthavn, Kjevik ligger nordøst for Kristiansand sentrum. Det er omtrent 15 kilometer fra sentrum til flyplassen.
Konkurranse og etablering på 1930-tallet
Utbyggingen startet i 1938 og flyplassen ble åpnet offisielt 1. juni 1939, med en betongrullebane på 1 000 meter. I tillegg til landflyplassen, ble det da også anlagt en egen sjøflyhavn. Dette året ble også Oslo lufthavn, Fornebu åpnet. Stavanger lufthavn, Sola, landets første landflyplass, stod ferdig to år tidligere.
Kjevik under annen verdenskrig
Den 9. april 1940 var det en mindre vaktstyrke på flyplassen. Etter beskytning fra tyske fly, og rykter om fremrykkende tyske styrker valgte vaktstyrken å trekke seg tilbake, etter å ha sperret rullebanen med piggtråd og spanske ryttere. Om ettermiddagen, klokken 16:30 klarte imidlertid et Junkers Ju 52 som hadde deltatt i angrepet på Sola å lande. Flyplassen ble raskt forsterket og allerede den 12. april var 30 Messerschmitt Bf 109 stasjonert på plassen. Under resten av krigen hadde flyplassen en viktig rolle i det tyske forsvaret av det okkuperte Norge.
Flyplassen var i starten og under krigen eiet av Kristiansand kommune, men ble overdratt vederlagsfritt til Staten i 1946. Etter hvert ble den utvidet, og rullebanen asfaltert.
Dagens flyplass
Sørlandets eneste lufthavn har i dag blant annet ruteforbindelser med Oslo, Stavanger, Bergen, Trondheim, København, London-Stansted, Amsterdam og til Gdańsk i Polen. Flybuss forbindelse med Kristiansand og Lillesand, Grimstad og Arendal.
I 2012 hadde lufthavnen for første gang over 1 000 000 passasjerer; 1 018 098, fordelt på 724 377 innenlands og 293 721 utenlandspassasjerer, det gjør Kjevik lufthavn til den 21. største flyplassen i Skandinavia med en økning på 6,9% reisende fra 2011 til 2012. Kjevik gikk med det forbi Ålesund lufthavn, Vigra, i antall reisende. Flyplassen hadde samtidig en økning på 3% flere fly-besøk i 2012.
Luftforsvarets skolesenter Kjevik ligger i tilknytning til Kristiansand lufthavn.
Rullebanens lengde er i dag 2 035 meter, en ny sikkerhets-sone er bygd, et såkalt engineerd-materials arrestor-system som hjelper fly å stoppe i fart uten at man trenger betraktelig utbygging av rullebanen. Flyplassen har fått et nytt moderne innflygings tårn og rehabilitering og utbygging av en ny 4 000 kvadratmeter avgangshall er under oppføring. Avinors reguleringsplan fra 2009 slår fast at store ting er i ferd med å skje på Kjevik, og reisende vil kontinuerlig få en forbedret reiseopplevelse med nytt parkeringshus med 2 000 parkeringsplasser på trappene, som ett av de neste prosjektene.
Ingenting tilsier at Kjevik vil få noen reell konkurrent som stamflyplass på Sørlandet da antall reisende har økt betydelig de siste årene. Spesielt utenlandstrafikken har økt betraktelig den siste tiden, og Kristiansand lufthavn, Kjevik, ligger best plassert geografisk med kortest vei til utkantene av Agderfylkene som definerer Sørlandet, Flekkefjord i vest og Risør i øst.
Basilepta
Basilepta er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) er planteetere.
Utbredelse
Slekten er for det meste utbredt i Asia, i tillegg forekommer det én art i Sentral-Afrika.
Guri Rørtveit
Guri Rørtveit (født 25. juni 1965) er en norsk lege, forsker og professor i allmennmedisin ved Universitetet i Bergen.
Hun har utdannelse fra Universitetet i Bergen og Universitetet i Trondheim.
Rørtveit er leder i Skeivt arkivs rådgivingsgruppe.
Gene Nettles
Gene Tally Nettles (født 13. september 1928 i Jackson i USA, død 15. april 1994 i København i Danmark ) var en amerikansk danser og koreograf som gjorde stor suksess i Skandinavia i 1950- og 1960-årene.
I 1962 flyttet han videre til København der han koreograferte danser for de første Broadway-musikalene som ble satt opp i Danmark. Blant oppsetningene var Cabaret, Spelemann på taket og Guys and Dolls. Han medvirket også i en rekke filmer utover 1960- og 1970-tallet.
Nettles døde av kreft i København i 1994.
Glycia
Glycia er en slekt av løpebiller.
Utseende
Middelsstore, avlange, halvmatte, gjerne brunlige eller rødlige løpebiller.
Levevis
Denne gruppen inneholder mange arter som lever i trær, der de gjerne løper rundt på barken.
Utbredelse
Slekten er utbredt fra Middelhavsområdet i vest til Pakistan i øst.
Roca Entravessada
Roca Entravessada er et fjell på 2928,6 meters høyde i Pyreneene i det nordvestlige Andorra. Fjellet ligger i kommunen La Massana, nær grensen til Spania. Andorras høyeste fjell, Comapedrosa, ligger i nærheten.
St. Mirren FC
Saint Mirren Football Club (som ofte forkortes St. Mirren FC) er en skotsk fotballklubb fra Paisley i Renfrewshire. St. Mirren spiller i Scottish Premiership etter å ha rykket opp i 2017-18-sesongen.
Den nåværende treneren er Tommy Craig og hjemmearenaen er St. Mirren Park som har en kapasitet på litt over ti tusen. De har vunnet den skotske cupen tre ganger, i 1926, 1959 og 1987.
Klubben ble grunnlagt i 1877 da medlemmer av Craigielea Rugby Club, grunnlagt i 1874, også fra Paisley, bestemte seg for å starte en fotballklubb. Fra 1894 spilte St. Mirren hjemmekampene sine på St. Mirren Park, også kjent som Love Street. I januar 2009 flyttet klubben til New St. Mirren Park.
Laget har gjennom tiden fått flere rivaler, best kjent er rivaliseringen med klubben Greenock Morton.
Historie
St. Mirren spilte deres første kamp den 6. oktober 1877, og slo Johnstone Britannia 10 på Shortroods. To år senere flyttet klubben til en annen stadion; Thistle Park, Greenhills. St. Mirrens første kamp i den skotske cupen kom på den 4. september 1880, en 3–0 seier over Johnstone Athletic. Året etter kom «the Buddies» til sin første cupfinale, men de ble slått 3–1 av Thornliebank i Renfrewshire-cupen. I 1883 ble resultatet derimot snudd på hodet, og St. Mirren vant finalen i Renfrewshire-cupen 3–1, mot Thornliebank. Ì 1883 byttet klubben hjemmebane igjen; Westmarch, og slo Queens Park i den første kampen. I 1885 spilte St. Mirren den første kampen mot Morton, noe som endte med tap.
Klubben har rykket ned fra Premier League to ganger (1991/1992 og 2000/2001), og unngikk nedrykk i 1991 etter omorganisering av ligaen. I 2001 kom St. Mirren sist i Premier League selv om de bare tapte en av de siste syv kampene. «The Saints» kom opp i Premier League igjen etter å ha vunnet 1. divisjon i 2005/06, en sesong hvor St. Mirren også vant Challenge Cup, hvor de slo Hamilton Academical i finalen. Resultatet ble 2–1 i Airdrie, og målscorerne var Simon Lappin og John Sutton.
Klubben brukte opprinnelig lysrøde og blå drakter, men byttet til svart og hvitt, som brukes nå. Grunnen for endringen av draktfargene er uklar.
I 1922 ble St. Mirren invitert til å spille i Barcelona Cup, for å feire åpningen av Les Corts, datidens hjemmebane for FC Barcelona. De vant turneringen etter å ha slått Notts County FC i finalen.
St. Mirren spilte sin siste kamp på Love Street 3. januar 2009 (0-0 mot Motherwell), og åpnet den nye banen New St. Mirren Park 31. januar (1-1 mot Kilmarnock). Den gamle hjemmebanen er solgt til supermarkedkjeden Tesco.
Spillerstall
23. mars 2021
Inneværende sesong
Rangering: 1. poeng, 2. målforskjell, 3. antall scorede mål.
Aqualung (album)
Aqualung er et musikkalbum utgitt av rockebandet Jethro Tull i 1971. Albumet kan plasseres under sjangeren progressiv rock, men har klare innslag av folkrock, hardrock og blues.
Albumet er ikke et konseptalbum ifølge Ian Anderson, men er delt i to hvor første siden har tittelen Aqualung og andre siden My God. På Aqualung siden er først sporet tittelsporet hvor teksten handler om uteliggeren Aqualung og fortsetter med sporet hvor teksten handler om en prostituert skolejente «Cross-Eyed Mary». På My God siden er de tre første sporene «My God», «Hymn 43» og «Wind-Up» som tar for seg religion på en introspektiv, og noen ganger uærbødig, måte. Spor nummer fire er «Locomotive Breath» som Ian Anderson skrev om bekymringen for overbefolkning. Den har noen av blusens drivende rytme, og intensiteten øker i takt med tog-rytmen (og befolkningen øker).
I 1971 slo Jethro Tull igjennom i USA med Aqualung takket være sanger som konsertfavorittene «Aqualung» og «Locomotive Breath».
I 2011 ble Aqualung utgitt i en 40th Anniversary Edition som inneholder den originale miksen av albumet, en ny 2011-miks og en 5.1-miks, og dessuten den originale kvadrofoniske miksen fra 1974.
Listeplasseringer
Aqualung nådde topp 10 på Billboard 200, og topp 3 i Norge.
I senere tid har Aqualung opptrådd på en lang rekke lister som for eksempel:
Sporliste
Alle sanger er skrevet av Ian Anderson, med mindre noe annet er oppgitt.
Skandinista
Skandinista er et musikkalbum med Johndoe. Albumet ble utgitt i 2016.
Den tropiske stormen Agatha
Den tropiske stormen Agatha var den første tropiske syklonen i orkansesongen i Stillehavet 2010. Agatha ble dannet i den intertropiske konvergenssonen, et lavtrykksområde med mye tordenvær som omkranser jorda i den tropiske klimasonen. Systemet utviklet seg til et tropisk lavtrykk 29. mai og oppløste seg 30. mai. Vindstyrken nådde 75 km/t og laveste trykk ble målt 1000 mbar (hPa; 29.53 inHg). Agatha traff land nær Guatemalas grense mot Mexico sent den 29. mai. Stormen førte til kraftig regn over hele Mellom-Amerika. Én person mistet livet i Nicaragua, mens 12 personer mistet livet og 11 ble meldt savnet etter jordskred. Tre dødsfall ble også rapportert i El Salvador.
Meteorologisk historikk
Agatha hadde sitt opphav i et område med konveksjon, eller tordenvær, som utviklet seg 24. mai utenfor vestkysten av Costa Rica. Det var på det tidspunktet et tråg i området som strakk seg over til det sørvestlige karibiske hav, knyttet til den intertropiske konvergenssonen. Systemet drev mot nordvest og forholdene lå til rette for videre utvikling. Konveksjonen ble mer konsentrert den 25. mai, og National Hurricane Center gjorde oppmerksom på muligheten for utviklingen av et tropisk lavtrykk. Systemet ble noe mer uorganisert dagen etterpå, men uværet lå i et svært fuktig område og flere lavnivåsentre organiserte seg gradvis til ett. Uværet fortsatte å organisere seg på tross av manglende veldefinert sirkulasjon. Systemet ble oppgradert til det tropiske lavtrykket 1-E av National Hurricane Center den 29. mai etter konveksjonen og sirkulasjonen var blitt bedre organisert. National Hurricane Center begynte å sende ut bulletiner på syklonen, som lå ca 475 kilometer vest for San Salvador i El Salvador.
Etter å ha truffet land fortsatte Agatha å forårsake flom og jordskred. Vindstyrken var ikke lenger på tropisk storm-nivå da Agatha traff land. Systemet svekket seg raskt over land, med vindstyrke ned mot 40 km/t og trykk opp mot 1007 mbar før det begynte å gå i oppløsning.
Joan Crawford
Joan Crawford (født Lucille Fay LeSueur 23. mars 1904 i San Antonio i Texas, død 10. mai 1977 i New York) var en amerikansk skuespillerinne. Karrieren hennes strakk seg fra stumfilmens dager til inn i 1970-årene.
Tidlig liv
Crawfords foreldre var skilt og hun vokste opp i trange kår, med stefarens etternavn som Billie Cassin i Lawton i Oklahoma. Hun arbeidet blant annet som servitrise og butikkassistent innen hun begynte en beskjeden dansekarriere etter å ha vunnet en charlestonkonkurranse.
Crawford opptrådte på nattklubber i Detroit og Chicago. Hun debuterte som korpike på Broadway i revyen Innocent Eyes (1924). I 1925 signerte hun filmkontrakt med Metro-Goldwyn-Mayer. Hun brukte fødenavnet sitt i de første filmene hun spilte i, før navnet Joan Crawford ble valgt etter en konkurranse i et filmmagasin.